*Projekts*

LATVIJAS REPUBLIKAS MINISTRU KABINETS

20\_\_. gada \_\_. \_\_\_ Noteikumi Nr. \_\_

Rīgā (prot. Nr. \_\_ \_\_. §)

**Grozījumi Ministru kabineta 2011. gada 5. aprīļa noteikumos Nr. 271 "Noteikumi par izvērtēšanas ziņojumā iekļaujamās informācijas apjomu un tā sastādīšanas un sniegšanas kārtību"**

Izdoti saskaņā ar Valsts

probācijas dienesta

likuma 15. panta ceturto daļu

Izdarīt Ministru kabineta 2011. gada 5. aprīļa noteikumos Nr. 271 "Noteikumi par izvērtēšanas ziņojumā iekļaujamās informācijas apjomu un tā sastādīšanas un sniegšanas kārtību" (Latvijas Vēstnesis, 2011, 62. nr.; 2015, 124. nr., 2017, 188. nr.; 2019, 73. nr.) šādus grozījumus:

1. Papildināt noteikumus ar 2.1 un 2.2 punktu šādā redakcijā:

"2.1 Izvērtēšanas ziņojuma pieprasījumā tiesa vai prokurors norāda šādu informāciju:

2.11. par kriminālprocesu:

2.11.1. kriminālprocesa numuru;

2.11.2. noziedzīgā nodarījuma aprakstu;

2.12. par apsūdzēto:

2.12.1. vārdu, uzvārdu;

2.12.2. personas kodu vai identifikācijas numuru, vai ziņas, kas palīdz identificēt personu, ja personai Latvijas Republikā nav piešķirts personas kods;

2.12.3. dzīvesvietas adresi vai korespondences saņemšanas adresi, norādīto elektroniskā pasta adresi un kontakttālruni (turpmāk – kontaktinformācija);

2.13. par cietušo, ja tiesa vai prokurors uzskata, ka izvērtēšanas ziņojuma sastādītāja tikšanās ar cietušo ir vēlama:

2.13.1. ja cietušais ir fiziska persona:

2.13.1.1. vārdu, uzvārdu;

2.13.1.2. personas kodu vai identifikācijas numuru, vai ziņas, kas palīdz identificēt personu, ja personai Latvijas Republikā nav piešķirts personas kods;

2.13.1.3. dzīvesvietas adresi;

2.13.1.4. pārstāvi kriminālprocesā (vārdu, uzvārdu, personas kodu vai identifikācijas numuru, vai ziņas, kas palīdz identificēt personu, ja personai Latvijas Republikā nav piešķirts personas kods, kontaktinformāciju), ja cietušais ir nepilngadīgs;

2.13.2. ja cietušais ir juridiska persona:

2.13.2.1. nosaukumu;

2.13.2.2. reģistrācijas numuru;

2.13.2.3. juridisko adresi un kontakttālruni;

2.13.2.4. personas, kurai ir pārstāvības tiesības, vārdu un uzvārdu, personas kodu vai identifikācijas numuru, vai ziņas, kas palīdz identificēt šo personu, ja personai Latvijas Republikā nav piešķirts personas kods, kontakttālruni;

2.14. atļauju dienesta amatpersonai (turpmāk – amatpersona) tikties ar apsūdzēto, kuram piemērots drošības līdzeklis – apcietinājums.

2.2 Izvērtēšanas ziņojuma pieprasījumā brīvības atņemšanas iestādes administrācija norāda šādu informāciju par notiesāto:

2.21. vārdu, uzvārdu;

2.22. personas kodu vai identifikācijas numuru, vai ziņas, kas palīdz identificēt personu, ja personai Latvijas Republikā nav piešķirts personas kods;

2.23. informāciju par tiesas spriedumu (tiesas nosaukums, sprieduma datums, Krimināllikuma vai Kriminālkodeksa pants, daļa un punkts, par kuru notiesāts, brīvības atņemšanas soda termiņš (gados, mēnešos, dienās), sprieduma spēkā stāšanās datums);

2.24. soda termiņa sākumu un beigas (gads, mēnesis, diena);

2.25. laiku, kad notiesātajam atbilstoši kriminālsodu izpildi regulējošajiem normatīvajiem aktiem rodas tiesības uz nosacītu pirmstermiņa atbrīvošanu no soda izciešanas (gads, mēnesis, datums), ja notiesātais lūdz izvērtēt iespēju viņu nosacīti pirms termiņa atbrīvot no soda izciešanas ar elektroniskās uzraudzības noteikšanu."

2. Izteikt 6.1 punktu šādā redakcijā:

"6.1 Dienests probācijas klientam vai tā likumiskajam pārstāvim, cietušajam vai tā likumiskajam pārstāvim adresētos dokumentus paziņo vienā no šādiem veidiem:

6.11. izsniedz personīgi;

6.12. nosūta uz dzīvesvietas adresi vai norādīto korespondences saņemšanas adresi, izmantojot pasta pakalpojumus;

6.13. nosūta, izmantojot oficiālo elektronisko adresi, ja ir aktivizēts oficiālās elektroniskās adreses konts;

6.14. nosūta uz norādīto elektroniskā pasta adresi, izmantojot drošu elektronisko parakstu;

6.15. informē par dokumenta pieejamību e-lietas portālā."

3. Svītrot 6.2 punktu.

4. Aizstāt 7.1. apakšpunktā vārdus "dienesta amatpersonas (turpmāk – amatpersona)" ar vārdu "amatpersonas".

5. Papildināt 7.2. apakšpunktu aiz vārdiem "personas kodu" ar vārdiem "vai identifikācijas numuru, vai ziņas, kas palīdz identificēt personu, ja personai Latvijas Republikā nav piešķirts personas kods".

6. Papildināt 9.1. apakšpunktu aiz vārdiem "personas kodu" ar vārdiem "vai identifikācijas numuru, vai ziņas, kas palīdz identificēt personu, ja personai Latvijas Republikā nav piešķirts personas kods".

7. Aizstāt 11.1. un 11.2. apakšpunktā vārdu "nosūta" ar vārdu "paziņo".

8. Papildināt 12.1. un 12.2. apakšpunktu aiz vārdiem "personas kodu" ar vārdiem "vai identifikācijas numuru, vai ziņas, kas palīdz identificēt personu, ja personai Latvijas Republikā nav piešķirts personas kods".

9. Izteikt 13. punktu šādā redakcijā:

"13. Uzaicinājumā norādītais ierašanās termiņš nedrīkst pārsniegt 10 dienas pēc:

13.1. uzaicinājuma nodošanas pastā;

13.2. uzaicinājuma nosūtīšanas uz oficiālo elektronisko adresi;

13.3. uzaicinājuma nosūtīšanas uz probācijas klienta norādīto elektroniskā pasta adresi;

13.4. probācijas klienta informēšanas par uzaicinājuma pieejamību e-lietas portālā."

10. Svītrot 14. punktā vārdus "vai izsniegt uzaicinājumu personīgi".

11. Izteikt 22. punktu šādā redakcijā:

"22. Pēc tam kad saņemts šo noteikumu 7. punktā minētā izvērtēšanas ziņojuma pieprasījums, amatpersona ne vēlāk kā triju darbdienu laikā paziņo uzaicinājumu cietušajam (ja ir zināma viņa kontaktinformācija). Ja cietušais ir nepilngadīga persona, uzaicinājumu paziņo arī viņa likumiskajam pārstāvim."

12. Papildināt 23.1. un 23.2. apakšpunktu aiz vārdiem "personas kodu" ar vārdiem "vai identifikācijas numuru, vai ziņas, kas palīdz identificēt personu, ja personai Latvijas Republikā nav piešķirts personas kods".

13. Papildināt noteikumus ar 29.1 punktu šādā redakcijā:

"29.1 Ja cietušais ir nepilngadīga persona, individuālas pārrunas var veikt tikai ar cietušā likumisko pārstāvi vai bāriņtiesas pārstāvi atbilstoši šo noteikumu 29. punktā noteiktajam, ja amatpersona uzskata, ka pārrunas ar cietušo nav lietderīgas vai var atstāt negatīvu iespaidu uz cietušo."

14. Aizstāt 46. punktā vārdu "izsniedz" ar vārdu "paziņo".

15. Izteikt V nodaļas nosaukumu šādā redakcijā:

"V. Noslēguma jautājumi".

16. Papildināt noteikumus ar 48. punktu šādā redakcijā:

"48. Šajos noteikumos paredzēto iespēju informēt par dokumenta pieejamību e-lietas portālā sāk piemērot ar e-lietas portāla ieviešanas dienu."

Ministru prezidents Arturs Krišjānis Kariņš

Ministru prezidenta biedrs,

tieslietu ministrs Jānis Bordāns

Iesniedzējs:

Tieslietu ministrijas

valsts sekretārs Raivis Kronbergs